الإدعاء
- فيديو منتشر بشكل كبير جدا، يظهر إنها سيول جارفة مع تعليق: "بسبب سوء الأحوال الجوية في إثيوبيا غرق ثلاث قرى سلمولي على السد".
– الكلام ده غير صحيح. ده فيديو قديم، والسيول دي كانت في صنعاء مش إثيوبيا.
– الفيديو الأصلي منشور بتاريخ 13 إبريل الماضي، خلال السيول اللي ضربت العاصمة اليمنية صنعاء واللي تسببت في ضرر كبير في قطاع الكهرباء وسدت الطرق وهدمت بعض المنازل.
– كلام كتير منتشر الأيام اللي فاتت عن فشل إثيوبيا في مرحلة الملء الأولي لخزان سد النهضة، لكن حتى الآن مفيش أي دليل أو مصدر موثوق يؤكد صحة الكلام ده.
– مصر اتفقت مع إثيوبيا والسودان، على مواصلة المفاوضات، للتوصل إلى اتفاق ملزم بخصوص سد النهضة، بعد فشل جولة المفاوضات الأخيرة، وإعلان إثيوبيا الانتهاء من التخزين الأولي لبحيرة السد بنجاح. ومن المقرر استئناف المفاوضات يوم 3 أغسطس المقبل.